Il-player internazzjonali Malti tal-basketball Samuel Deguara se jkun qed jissieħeb ma' Taipei Fubon Braves. Dan se jkun ir-raba' klabb mill-Asja li Deguara se jkun qed jilgħab miegħu hekk kif fil-passat hu lagħab għal Philippines Fire, Oriental Dragon Lions u Mono Vampire. Deguara qal li jinsab eċitat għal din l-esperjenza tiegħu bl-għan prinċipali se jkun li jitjieb fuq livell personali kif ukoll jgħin lit-tim tiegħu jirbaħ il-Kampjonat. Deguara fl-istaġun li għadda, lagħab ma' Tokyo Excellence fejn sar l-ewwel Malti li lagħab fil-Ġappun. Samuel Deguara kellu wkoll jkun parti mit-tim Malti li lagħab fil-Logħob tal-Pajjiżi ż-Żgħar tal-FIBA iżda minħabba raġunijiet personali kellu jirtira mill-iskwadra.